kalixlouiis/myanmar-wikipedia-corpus huggingface dataset:
ပြည့်စုံရမည့်အရည်အချင်းများနှင့် ချီးမြှင့်ရန်အကျုံးဝင်သူများ အောက်ဖော်ပြပါ စစ်ဆင်ရေးများတွင် သာမန်ထက် ထူးခြားပြောင်မြောက်စွာ သက်စွန့်ကြိုးပမ်းပါဝင်တိုက်ခိုက် တာဝန်ထမ်းဆောင်ခဲ့ခြင်း – ၁၉၄၇ ခုနှစ်၊ မတ်လ ၁၇ ရက်နေ့မှ ၁၉၄၇ ခုနှစ်၊ မေလ ၁၅ ရက်နေ့ကာလအတွင်း ရမည်းသင်းနှင့် တောင်ငူခရိုင်နယ်မြေဒေသများ၌ ဆင်နွှဲခဲ့သော FLUSH တိုက်ပွဲများတွင် ရက်ပေါင်း ၁၅ ရက်ပါဝင် ထမ်းဆောင်ခဲ့ခြင်း။
(သို့မဟုတ်) ၁၉၄၇ ခုနှစ်၊ နိုဝင်ဘာလ ၁၉ရက်နေ့မှ ၁၉၄၈ ခုနှစ်၊ ဧပြီလ ၁၅ ရက်နေ့ ကာလအတွင်း ရခိုင်တိုင်း နယ်မြေဒေသ၌ ဆင်နွှဲခဲ့သည့် ရန်သူချေမှုန်းရေးတိုက်ပွဲများတွင် ရက်ပေါင်း ၃၀ ပါဝင်ထမ်းဆောင်ခဲ့ခြင်း။
(သို့မဟုတ်) ၁၉၄၈ ခုနှစ်၊ မတ်လ ၂၈ ရက်နေ့မှ ၁၉၅၂ ခုနှစ်၊ စက်တင်ဘာလ ၂၇ ရက်နေ့ကာလအတင် နိုင်ငံတော်တစ်ဝန်းလုံး၌ ပြည်တွင်းသောင်းကျန်းသူများအား နှိမ်နင်းရာတွင် ရက်ပေါင်း ၁၈၀ ပါဝင်ထမ်းဆောင်ခဲ့ခြင်း။
(သို့မဟုတ်) ၁၉၅၂ ခုနှစ်၊ စက်တင်ဘာလ ၂၈ ရက်နေ့မှစ၍ နိုင်ငံတော်တစ်ဝန်းလုံး၌ ပြည်တွင်း သောင်းကျန်းသူများအား နှိမ်နင်းရာတွင် ရက်ပေါင်း ၃၆၅ ရက် ပါဝင်ထမ်းဆောင်ခဲ့ခြင်း။
ဆုတံဆိပ်ဆိုင်ရာ အသေးစိတ်အချက်အလက်များ ပစ္စည်းအမျိုးအစား ဤတံဆိပ်ကို သတ္တုစပ်ရွှေရောင်ဖြင့် ပြုလုပ်ရန်ဖြစ်သည်။
ပုံသဏ္ဌာန်နှင့် အရွယ်အစား တံဆိပ်၏ ပုံသဏ္ဌာန်မှာ ရွှေရောင် ၅ ထောင့်ကြယ်သဏ္ဌာန် အဝိုင်းပုံ ဖြစ်သည်။
တံဆိပ်၏ အချင်းမှာ ၃.၂ စင်တီမီတာရှိသည်။
အချင်း ၂.၂ စင်တီမီတာရှိ ရွှေရောင်မျဉ်း ၂ ထပ်ဖြင့် ဘောင်ခတ်ထားသောရွှေရောင် အောက်ခံအဝိုင်းအတွင်း တပ်မတော် (ကြည်း၊ ရေ၊ လေ) တံဆိပ်ကိုဖောင်းကြွပြုလုပ်ထားသည်။
တပ်မတော် (ကြည်း၊ ရေ၊ လေ) တံဆိပ်တွင် အလျား ၁.၇ စင်တီမီတာ လှံစွပ်တပ်ထားသော သေနတ် ၂ လက်ကို ကြက်ခြေခက်ထားသည်။
သေနတ် ၂ လက်အပေါ်တွင် အမြင့် ၁.၅ စင်တီမီတာရှိကျောက်ဆူးပုံရှိသည်။
ကျောက်ဆူးပေါ်၌ တစ်ဖက်တစ်ချက်တွင် အရွက် ၈ ရွက်စီပါသော တောင်ပံရှိသည်။
တောင်ပံသည် အလျား ၁.၄ စင်တီမီတာရှိသည်။
တပ်မတော် (ကြည်း၊ ရေ၊ လေ) တံဆိပ်၏ အလယ်တွင် အချင်း ၀.၅ စင်တီမီတာရှိ စက်ဝိုင်းအတွင်း ရွှေရောင် ၅ ထောင့်ကြယ် ၁ လုံး ရှိသည်။
ကြည်း၊ ရေ၊ လေ တံဆိပ်နှင့် ကြယ်တို့သည် တံဆိပ်၏ မျက်နှာပြင်အထက်သို့ ဖောင်းကြွနေသည်။
တံဆိပ်၏ထိပ်တွင် ဖဲကြိုးတပ်ဆင်ရန် သတ္တုစပ်ရွှေရောင်ဖြင့် ပြုလုပ်ထားသော ကွင်း ကလေးပါရှိသည်။
တံဆိပ်၏ ကျောဘက်တွင် “နိုင်ငံတော်စစ်မှုထမ်းတံဆိပ်” ဟူသောစာတန်းကို အပေါ်က ထား၍ ချီးမြှင့်သည့် ခုနှစ်သက္ကရာဇ် စာတန်းကို အောက်ကထားလျက် ဖောင်းကြွစာလုံးဖြင့် ပြုလုပ်ထားသည်။
ဖဲကြိုးအရွယ်စားနှင့် အရောင်အသွေး ဖဲကြိုး၏ အကျယ်မှာ ၃.၂ စင်တီမီတာ ရှိ၍ အစိမ်းရောင်ဖြစ်သည်။
ဖဲကြိုး၏အလယ်ဗဟိုတွင် ၀.၂ စင်တီမီတာရှိ အနက်စင်းကိုလည်းကောင်း၊ အနက်စင်း၏ တစ်ဖက်တစ်ချက်တွင် ၀.၅ စင်တီမီတာရှိ အနီရောင်အစင်းကို လည်းကောင်း ဒေါင်လိုက် ဖောက်ထားသည်။
တံဆိပ်ပါ အမှတ်အသားများနှင့် ပတ်သက်၍ အဓိပ္ပာယ် ဖော်ဆောင်ချက် ကြယ်၏ သဘောမှာ ရှေ့ဆောင်လမ်းညွှန်မှုသဘောကို ဆောင်သည်။
လှံစွပ်တပ်ရိုင်ဖယ် ၂ လက်သည် တပ်မတော် (ကြည်း) ကိုလည်းကောင်း၊ ကျောက်ဆူးသည် တပ်မတော် (ရေ) ကိုလည်းကောင်း၊ တောင်ပံသည် တပ်မတော် ​(လေ) ကိုလည်းကောင်း ဖော်ဆောင်ထားခြင်းဖြစ်သည်။
အလယ်ဗဟိုရှိ ရွှေရောင် ၅ ထောင့်ကြယ်သည် တော်လှန်ရေးအလံတွင်ပါရှိသော ကြယ်ကို ရည်ညွှန်းဖော်ပြထားခြင်းဖြစ်သည်။
ပုံတူတံဆိပ်ငယ် ဤတံဆိပ်နှင့်အတူ ချီးမြှင့်မည့် ပုံတူတံဆိပ်ငယ်ကို လက်ဝဲဘက် ရင်ဘက်တွင် တပ်ဆင်ရန် ဖြစ်သည်။
ဂုဏ်ပြုစာလွှာ ဤတံဆိပ်နှင့်အတူ ချီးမြှင့်မည့် ဂုဏ်ပြုစာလွှာကို ပူးတွဲ (၇) ဖြင့်ဖော်ပြထားသည်။
ယင်းဂုဏ်ပြုစာလွှာကို ရွှေရောင်ဖြင့် ရိုက်နှိပ်ရန်ဖြစ်သည်။
နောက်ထပ်ကြည့်ရန် သုဓမ္မသင်္ဂဟ ဇေယျကျော်ထင်ဘွဲ့ သီဟသူရဘွဲ့ ကိုးကား ကဏ္ဍ:မြန်မာ့ စစ်ဘက်ဆိုင်ရာ ဘွဲ့ / တံဆိပ်များ ကဏ္ဍ:စွမ်းဆောင်မှုဆိုင်ရာ ဂုဏ်ထူးဆောင်တံဆိပ်များ။
ညီညွတ်သောတိုင်းရင်းသားလူမျိုးများဒီမိုကရေစီပါတီ (အင်္ဂလိပ်: United Nationalities Democracy Party, အတိုကောက် UNDP) သည် ရန်ကုန်တိုင်းဒေသကြီးအခြေစိုက် နိုင်ငံရေးပါတီ ဖြစ်သည်။
ပါတီဥက္ကဋ္ဌသည် ဦးဒေးဗစ်လှမြင့် ဖြစ်သည်။
နောက်ခံသမိုင်း ညီညွတ်သော တိုင်းရင်းသား လူမျိုးများ ဒီမိုကရေစီပါတီ (UNDP) သည် ၁၉၉၀ ပြည့်နှစ် ရွေးကောက်ပွဲတွင် အနိုင်ရခဲ့သည့် လွှတ်တော်ကိုယ်စားလှယ်များ ဦးဆောင်၍ တည်ထောင်ထားသည့် ပါတီဖြစ်သည်။
၂၀၂၀ ပြည့်နှစ် ရွေးကောက်ပွဲတွင် တိုင်းဒေသကြီးများ၌ အဓိကထား ယှဉ်ပြိုင်ခဲ့သည့် ပါတီဖြစ်ပြီး စည်းလုံးညီညွတ်သော တိုင်းရင်းသားလူမျိုးများ မဟာမိတ်အဖွဲ့ (UNA) ၏ အဖွဲ့ဝင်လည်း ဖြစ်သည်။
ပါတီမှတ်ပုံတင်ခြင်း အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ နိုဝင်ဘာလ ၇ ရက်နေ့တွင် မှတ်ပုံတင်အမှတ် (၃၈) ဖြင့် ခွင့်ပြုခဲ့သည်။
ပါတီရုံးချုပ်သည် ရန်ကုန်တိုင်းဒေသကြီး၊ တာမွေမြို့နယ်၊ ကျောက်မြောင်း၊ မနောဟရလမ်း၊ ပထမထပ်၊ အမှတ် (၈) တွင် ဖွင့်လှစ်ထားသည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀9,5540.04%ပယ်ဖျက်ခဲ့။
ဦးဒေးဗစ်လှမြင့်၂၀၂၅ဦးဒေးဗစ်လှမြင့် ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀8,9050.03%ပယ်ဖျက်ခဲ့။
ဦးဒေးဗစ်လှမြင့်၂၀၂၅ဦးဒေးဗစ်လှမြင့် ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ - -ပယ်ဖျက်ခဲ့။
ဦးဒေးဗစ်လှမြင့်၂၀၂၅ဦးဒေးဗစ်လှမြင့် တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ - -ပယ်ဖျက်ခဲ့။
ဦးဒေးဗစ်လှမြင့်၂၀၂၅ဦးဒေးဗစ်လှမြင့် ပြင်ပလင့်ခ် ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
ပြည်ထောင်စုငြိမ်းချမ်းရေးနှင့်ညီညွတ်ရေးပါတီ (အင်္ဂလိပ်: Union Peace and Unity Party, အတိုကောက် UPUP) သည် ပဲခူးတိုင်းဒေသကြီးအခြေစိုက် နိုင်ငံရေးပါတီ ဖြစ်သည်။
ပါတီဥက္ကဌသည် ဒေါ်စောယုမာ ဖြစ်ပြီး၊ ဒုတိယဥက္ကဋ္ဌမှာ ဦးညီညီလွင် ဖြစ်သည်။
ပါတီမှတ်ပုံတင်ခြင်း အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ နိုဝင်ဘာလ ၇ ရက်နေ့တွင် မှတ်ပုံတင်အမှတ် (၃၉) ဖြင့် ခွင့်ပြုခဲ့သည်။
ပဲခူးတိုင်းဒေသကြီး၊ ပြည်မြို့၊ ဘုရားကြီးဘုရားအနီး၊ ဆည်မြောင်းတိုးချဲ့ရပ်ကွက်၊ သရဖီလမ်း၊ အိမ်အမှတ် (၂) တွင် ပါတီရုံးချုပ်ဖွင့်လှစ်ထားသည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဒေါ်စောယုမာ ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဒေါ်စောယုမာ ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဒေါ်စောယုမာ တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဒေါ်စောယုမာ ပြင်ပလင့်ခ် ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
မြန်မာနိုင်ငံရှိ စာနယ်ဇင်းလွတ်လပ်ခွင့်သည် လွတ်လပ်စွာ ပြောဆိုခွင့်၊ ထုတ်ဖော်ပြောဆိုခွင့်၊ သတင်းအချက်အလက်ရပိုင်ခွင့်၊ နှင့် အထူးသဖြင့် စာနယ်ဇင်းမီဒီယာတို့ကို ရည်ညွှန်းသည်။
မြန်မာနိုင်ငံ၏ မီဒီယာကို မီဒီယာဘက်လိုက်မှုများ ပျံ့နှံ့ခြင်းကို တားမြစ်သည့် သတင်းမီဒီယာဥပဒေဖြင့် ထိန်းညှိထားသည်။
၎င်းဥပဒေသည် နိုင်ငံအတွင်း လုပ်ကိုင်နေသော မီဒီယာလုပ်ငန်းများ၊ သတင်းထောက်များ၊ နှင့် အခြားတစ်ဦးချင်း သို့မဟုတ် အဖွဲ့အစည်းများအတွက် လွတ်လပ်စွာထုတ်ဖော်ပြောဆိုခွင့်ကို သတ်မှတ်ပေးသည်။
၎င်း၏ ပုံနှိပ်၊ အသံလွှင့် နှင့် အင်တာနက်မီဒီယာများကို နိုင်ငံသားနှင့် နိုင်ငံရေးအခွင့်အရေးများဆိုင်ရာ အပြည်ပြည်ဆိုင်ရာ ပဋိညာဉ်စာချုပ် နှင့် လွတ်လပ်စွာထုတ်ဖော်ပြောဆိုခွင့်ဆိုင်ရာ နိုင်ငံတကာစံနှုန်းများကို အခြေခံ၍ ရေးဆွဲထားသည်ဟု ဆိုသော သတင်းမီဒီယာဥပဒေအရ ထိန်းညှိထားသည်။
ဖွဲ့စည်းပုံအခြေခံဥပဒေဖြင့် ရေးဆွဲထားသော မြန်မာနိုင်ငံ၏ ဥပဒေသည် လူမှုမီဒီယာ၊ စာနယ်ဇင်းမီဒီယာ၊ သို့မဟုတ် သတင်းစာများကဲ့သို့သော အွန်လိုင်း သို့မဟုတ် အော့ဖ်လိုင်းမှတစ်ဆင့် သတင်းတုများ ထုတ်ဝေခြင်းကို တားမြစ်ထားပြီး၊ အကယ်၍ ထိုသို့သော ပြစ်မှုကျူးလွန်ကြောင်း တွေ့ရှိပါက သတင်းထောက်အား ထောင်ဒဏ်ချမှတ်ခြင်း၊ သတင်းစာထုတ်ဝေခွင့် ပိတ်သိမ်းခြင်း၊ သို့မဟုတ် အနည်းဆုံး ကျပ် ၁၀၀,၀၀၀ မှ အများဆုံး ကျပ် ၃၀၀,၀၀၀ အထိ ဒဏ်ငွေချမှတ်ခြင်း ခံရနိုင်သည်။
သို့သော်လည်း၊ ပုဒ်မ ၉ အရ မီဒီယာသည် ၎င်းတို့၏ အမြင်များကို လွတ်လပ်စွာ ဖော်ပြခွင့်၊ ရွေးချယ်စရာများကို မျှဝေခွင့်၊ နှင့် အစိုးရ၏ မူဝါဒများကို ဝေဖန်ခွင့် ရှိသည်။
ကမ္ဘာလုံးဆိုင်ရာ အဆင့်သတ်မှတ်ချက် အမျိုးသား ဒီမိုကရေစီ အဖွဲ့ချုပ်အာဏာရပြီးနောက်ပိုင်း မြန်မာနိုင်ငံ၏ ကမ္ဘာလုံးဆိုင်ရာ အဆင့်အတန်းသည် တိုးတက်လာခဲ့သည်။
၂၀၁၃ ခုနှစ်မှ ၂၀၁၇ ခုနှစ်အတွင်း၊ စာနယ်ဇင်းလွတ်လပ်ခွင့်အညွှန်းကိန်းတွင် နိုင်ငံ၏အဆင့်သည် ၂၀ သို့တိုင် ရောက်ရှိခဲ့သည်ဟု ဆိုသည်။
သို့သော်လည်း၊ အင်းဒင်ရွာ သတ်ဖြတ်မှုကို စုံစမ်းစစ်ဆေးခဲ့သည့်အတွက် ရိုက်တာသတင်းဌာနမှ ဝလုံးနှင့် ကျော်စိုးဦးကဲ့သို့သော သတင်းထောက်များ ၂၀၁၇ ခုနှစ်တွင် ဖမ်းဆီးခံရပြီးနောက် အဆင့်သည် ပြန်လည်ကျဆင်းလာခဲ့သည်။
နယ်စည်းမခြား သတင်းထောက်များအဖွဲ့က ထုတ်ပြန်သော ကမ္ဘာ့စာနယ်ဇင်းလွတ်လပ်ခွင့်အညွှန်းကိန်းအရ ၂၀၂၀ ခုနှစ်တွင် မြန်မာနိုင်ငံ၏အဆင့်သည် နိုင်ငံပေါင်း ၁၈၀ တွင် အဆင့် ၁၃၉ သို့ ကျဆင်းသွားခဲ့သည်။
စာနယ်ဇင်းလွတ်လပ်ခွင့်အဆင့် ကျဆင်းရခြင်းတွင် သတင်းထောက်များကို မကြာခဏ ဖမ်းဆီးခြင်း၊ အင်တာနက်လိုင်းများ ဖြတ်တောက်ခြင်း၊ သတင်းဌာနများ သို့မဟုတ် လူ့အခွင့်အရေးကာကွယ်သူများနှင့် ဆက်စပ်သော ဝဘ်ဆိုဒ်များကို ပိတ်ပင်ခြင်းစသည့်အချက်များလည်း ပါဝင်သည်။
ဆင်ဆာဖြတ်တောက်ခြင်း ဒေါ်အောင်ဆန်းစုကြည်၏ အစိုးရသည် ကိုယ်တိုင်ဆင်ဆာပြုလုပ်ခြင်းတွင် ပါဝင်ပတ်သက်ခဲ့ပြီး၊ အထူးသဖြင့် ရိုဟင်ဂျာ၊ ဗုဒ္ဓဘာသာနှင့် ဒေါ်အောင်ဆန်းစုကြည် ဟူသော အကြောင်းအရာသုံးခုအပေါ်တွင် ဖြစ်သည်။
အကယ်၍ စာနယ်ဇင်းများက ၎င်းတို့ကို ချိုးဖောက်ခြင်း သို့မဟုတ် ဝေဖန်ခြင်းပြုပါက မကြာခဏဆိုသလို ဖမ်းဆီးထိန်းသိမ်းမှုများ ဖြစ်ပေါ်စေသည်။
မော်ကွန်းမဂ္ဂဇင်း၊ မြန်မာနောင်း၊ ဒီဗွီဘီ၊ မဇ္ဈိမ သတင်းဌာန၊ နှင့် BBC Burmese ကဲ့သို့သော အချို့မီဒီယာလုပ်ငန်းများသည် စုံစမ်းဖော်ထုတ်သည့် သတင်းဆောင်းပါးများ ထုတ်ဝေခြင်းကို ရပ်တန့်ခဲ့သည်။
မြန်မာနိုင်ငံတွင် ပုဂ္ဂလိက သတင်းထောက်များသည် အွန်လိုင်းအသရေဖျက်မှုကို တားဆီးရန် ပြဋ္ဌာန်းထားသည့် ဆက်သွယ်ရေးဥပဒေ ပုဒ်မ ၆၆(ဃ) ဖြင့် မကြာခဏ တရားစွဲဆိုခံကြရသည်။
နိုင်ငံပိုင်မီဒီယာသည် အစိုးရကို မျက်နှာသာပေးသော သတင်းများကို အများပြည်သူသို့ ထုတ်ပြန်သည့် ဝါဒဖြန့်မှုများတွင် ပါဝင်လုပ်ဆောင်ခဲ့သည်။
အနောက်ဘက်ကဲ့သို့ အချို့သောဒေသများတွင် စစ်တပ်က လုံခြုံရေးအကြောင်းပြချက်များဖြင့် ခရိုင်အများအပြားတွင် အင်တာနက်ကို ဖြတ်တောက်ထားသောကြောင့် သတင်းနှင့် အခြားအချက်အလက်များကို အွန်လိုင်းတွင် ရရှိနိုင်မှုမှာ အနည်းငယ်သာရှိသည်။
သတင်းထောက်များအား ထိန်းသိမ်းခြင်းကို မြန်မာသမိုင်းပညာရှင်တစ်ဦးဖြစ်သူ ဦးသန့်မြင့်ဦးက "မီဒီယာလွတ်လပ်ခွင့်အတွက် ဝမ်းနည်းဖွယ်နေ့တစ်နေ့ဖြစ်ပြီး နောင်ဖြစ်လာမည့်အရာများအတွက် အရိပ်အယောင်တစ်ခု" ဟု ဝေဖန်ခဲ့သည်။
၂၀၁၃ ခုနှစ်တွင် မြန်မာအစိုးရသည် ဆက်သွယ်ရေးဥပဒေ (ပုဒ်မ ၆၆(ဃ)) ကို အတည်ပြုခဲ့ပြီး၊ ၎င်းသည် အာဏာတည်သည့်အချိန်မှစ၍ အငြင်းပွားဖွယ်ရာ အကြောင်းအရာတစ်ခု ဖြစ်ခဲ့သည်။
မည်သူမဆို ဆက်သွယ်ရေးဥပဒေ ပုဒ်မ ၆၆(ဃ) အရ အများဆုံး ထောင်ဒဏ်သုံးနှစ်အထိ ချမှတ်ခံရနိုင်သည်။
အစိုးရမဟုတ်သော အဖွဲ့အစည်းတစ်ခုဖြစ်သည့် PEN Myanmar ၏ အဆိုအရ၊ ဤဥပဒေ အာဏာတည်ချိန်မှစ၍ အမှုပေါင်း ၈၀ မှတ်ပုံတင်ခဲ့ပြီးဖြစ်သော်လည်း၊ ၂၀၁၆ ခုနှစ် ဒေါ်အောင်ဆန်းစုကြည်အစိုးရ အာဏာရပြီးနောက်ပိုင်းတွင် လူပုဂ္ဂိုလ် သို့မဟုတ် မီဒီယာအုပ်စု ၇၃ ခုမှာ ပုဒ်မ ၆၆(ဃ) ဖြင့် တရားစွဲဆိုခံခဲ့ရသည်။
အချို့အမှုများသည် ဒေါ်အောင်ဆန်းစုကြည်အပေါ် အငြင်းပွားဖွယ်ရာ မှတ်ချက်များပေးခဲ့မှုအတွက် တိုင်ကြားခံခဲ့ရပြီး နောက်ဆက်တွဲ တရားစွဲဆိုခံခဲ့ရသည်။
ယခင်က မြန်မာမီဒီယာသည် မူလက ဗြိတိသျှအုပ်ချုပ်ရေးကာလအတွင်း ဖန်တီးခဲ့သော မြန်မာအစိုးရ၏ ဆင်ဆာအဖွဲ့ထံမှ ခွင့်ပြုချက်မရဘဲ သတင်းထုတ်ဝေခွင့်ကို ကန့်သတ်ခံခဲ့ရသည်။
အစောပိုင်းကာလတွင် မြန်မာအစိုးရသည် တိုက်ရိုက်ဆင်ဆာဖြတ်တောက်မှုကို ကျင့်သုံးခဲ့သည်။
သို့သော် ၂၀၁၂ ခုနှစ်တွင် အစိုးရက ထိုပိတ်ပင်မှုကို ရုပ်သိမ်းခဲ့ပြီး ယခုအခါ မီဒီယာများအား ဆင်ဆာအဖွဲ့သို့ မတင်ပြဘဲ သတင်းထုတ်ဝေခွင့်ပြုခဲ့သည်။
ယခင်က သတင်းတိုင်း၊ သီချင်း၊ စာအုပ်နှင့် ကာတွန်းတိုင်းသည် "ဝေဖန်မှု" များကို ဖယ်ရှားရန် ရည်ရွယ်သည့် အဖွဲ့၏ ခွင့်ပြုချက်ကို ရယူရန် လိုအပ်ခဲ့သည်။
အကျဉ်းကျခံ သတင်းထောက်များ ၂၀၂၁ ခုနှစ် မတ်လတွင် ဘီဘီစီမြန်မာပိုင်းမှ သတင်းထောက်တစ်ဦးဖြစ်သူ အောင်သူရသည် စစ်တပ်ကိုဆန့်ကျင်သည့် ၂၀၂၁ ခုနှစ် အာဏာသိမ်းမှုဆန့်ကျင်ရေး ဆန္ဒပြပွဲများကို သတင်းယူနေစဉ် ဒေသဆိုင်ရာအာဏာပိုင်များ၏ ဖမ်းဆီးခြင်းကို ခံခဲ့ရသည်။
သူသည် ရက်ပေါင်းများစွာ ထိန်းသိမ်းခံခဲ့ရသည်။
၂၀၂၁ ခုနှစ် ဖေဖော်ဝါရီလ ၁ ရက်နေ့တွင် အရပ်သားအစိုးရကို ဖြုတ်ချပြီးချိန်မှစ၍ သတင်းထောက်လေးဆယ်ဦး ဖမ်းဆီးခံခဲ့ရကြောင်း ဘီဘီစီက ဆိုသည်။
ကိုးကား ဆက်လက်ဖတ်ရှုရန် ကဏ္ဍ:မြန်မာနိုင်ငံရှိ လူ့အခွင့်အရေး ကဏ္ဍ:မြန်မာနိုင်ငံရှိ ဆင်ဆာဖြတ်တောက်ခြင်း ကဏ္ဍ:မြန်မာနိုင်ငံရှိ မီဒီယာ။
ဘယ်လာ မြတ်သီရိလွင် (၂၂ ဇန်နဝါရီလ ၂၂ ၁၉၉၉ မွေးဖွား) သည် မြန်မာ မင်းသမီး နှင့် မော်ဒယ် တစ်ဦး ဖြစ်သည်။
သူမသည် ၂၀၁၆ မယ်မြန်မာ ကမ္ဘာ ကို ရရှိခဲ့ပြီး ၂၀၁၆ မယ်ကမ္ဘာ တွင် မြန်မာနိုင်ငံ ကိုယ်စားပြု အနေဖြင့် ဝင်ရောက် ယှဉ်ပြိုင် ခဲ့သည်။
ကိုးကား ကဏ္ဍ:၁၉၉၉ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ မော်ဒယ်လ်များ။
လူထုပါတီ (အင်္ဂလိပ်: The Party for the People) သည် ရန်ကုန်တိုင်းဒေသကြီးအခြေစိုက် နိုင်ငံရေးပါတီ ဖြစ်သည်။
​ လူထုပါတီဥက္ကဋ္ဌ မှာ ဦးမျိုးမင်းထွန်း(ခ) ပါစီပြည်ဟိန်း ဖြစ်သည်။
ပါတီမှတ်ပုံတင်ခြင်း နိုင်ငံတော်စီမံအုပ်ချုပ်ရေးကောင်စီက အသစ်ဖွဲ့စည်းခဲ့သည့် ပြည်ထောင်စုရွေးကောက်ပွဲကော်မရှင် သည် ၂၀၂၃ ခုနှစ် ဇန်နဝါရီလ (၃၁) ရက်နေ့တွင် နိုင်ငံရေးပါတီများအနေဖြင့် အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ မှတ်ပုံတင်ခဲ့ရာ ၂၀၂၃ ခုနှစ်၊ ဒီဇင်ဘာလ ၂၁ နေ့တွင် မှတ်ပုံတင်အမှတ် (၄၆) ဖြင့် ခွင့်ပြုပေးခဲ့သည်။
ရန်ကုန်တိုင်းဒေသကြီး၊ မင်္ဂလာဒုံမြို့နယ်၊ သင်္ဃန်းကျွန်းကြီးရပ်ကွက် ကာယ (၁၂) လမ်း အမှတ် (၄/၃၆၁) တွင် ပါတီရုံးချုပ် ဖွင့်လှစ်ထားသည်။
နောက်ခံသမိုင်း ၂၀၁၉ ခုနှစ်၊ မေလ ၂ ရက်နေ့တွင် ထုတ်ပြန်ခဲ့သော ပြည်ထောင်စု ရွေးကောက်ပွဲ ကော်မရှင်၏ ကြေညာချက်အမှတ် (၆၁/၂၀၁၉) အရ စေ့စပ်ညှိနှိုင်းရေးနှင့် တည်ငြိမ်အေးချမ်းရေးပါတီ သည် ၎င်း၏ အမည်ကို လူထုပါတီ (The Party for People) အဖြစ် ပြောင်းလဲခွင့်ပြုခွင့် ရရှိခဲ့သည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးမျိုးမင်းထွန်း ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးမျိုးမင်းထွန်း ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးမျိုးမင်းထွန်း တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးမျိုးမင်းထွန်း ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
လေဘာပါတီ (အင်္ဂလိပ်: Labour Party) သည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ထွက်လာသော ရန်ကုန်တိုင်းဒေသကြီးအခြေစိုက် နိုင်ငံရေးပါတီတစ်ခု ဖြစ်သည်။
ပါတီဥက္ကဋ္ဌမှာ ဦးမြင့်သန်း ဖြစ်သည်။
ပါတီမှတ်ပုံတင်ခြင်း ၂၀၂၃ ခုနှစ်၊ နိုဝင်ဘာလ ၂၀ ရက်နေ့တွင် ရွေးကောက်ပွဲကော်မရှင် ကြေညာချက်အမှတ် ၄၇/၂၀၂၃ အရ ပါတီမှတ်တင်ပုံတင်ခြင်းကို ခွင့်ပြုလိုက်ကြောင်း ထုတ်ပြန်ခဲ့သည်။
မှတ်ပုံတင်အမှတ်မှာ (၄၂) ဖြစ်သည်။
ရန်ကုန်တိုင်းဒေသကြီး၊ ကျောက်တံတားမြို့နယ်၊ (၁)ရပ်ကွက်၊ မဟာဗန္ဓုလ ပန်းခြံလမ်းနှင့် ဘဏ်လမ်းထောင့်၊ အမှတ် (၃၃^၄၉)တွင် ပါတီရုံးချုပ် ဖွင့်လှစ်ထားသည်။
မွန်တိုးတက်ရေးပါတီ (အင်္ဂလိပ်: Mon Progressive Party, MPP) သည် ကရင်ပြည်နယ်အခြေစိုက် နိုင်ငံရေးပါတီ ဖြစ်ပြီး၊​ မွန်ညီညွတ်ရေးပါတီ (MUP) ဟာ ကရင်ပြည်နယ်မှာ စည်းရုံးနိုင်ဖို့အတွက် မွန်တိုးတက်ရေး ပါတီနာမည်ဖြင့် တည်ထောင်ခြင်း ဖြစ်သည်။
​ မွန်ပါတီတွေထဲမှာ မွန်တိုးတက်ရေးပါတီ၊ မွန်ညီညွတ်ရေးပါတီနှင့် ပြည်ထောင်စုတဝန်းစည်းရုံးသည့် အမျိုးသမီးပါတီ (မွန်) နှစ်ခုတို့ကို ပြည်ထောင်စုရွေးကောက်ပွဲကော်မရှင်က မှတ်ပုံတင်ခွင့်ပြုထားသည်။
​ ပါတီမှတ်ပုံတင်ခြင်း နိုင်ငံတော်စီမံအုပ်ချုပ်ရေးကောင်စီက အသစ်ဖွဲ့စည်းခဲ့သော ပြည်ထောင်စုရွေးကောက်ပွဲကော်မရှင်က ၂၀၂၃ ခုနှစ် ဇန်နဝါရီလ (၃၁)ရက်နေ့တွင် နိုင်ငံရေးပါတီများအနေဖြင့် အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၄ ခုနှစ်၊ ဧပြီလ ၁ ရက်နေ့တွင် မှတ်ပုံတင်အမှတ် (၄၈) ဖြင့် ခွင့်ပြုခဲ့သည်။
ပါတီဗဟိုရုံးချုပ်ကို ကရင်ပြည်နယ်၊ ဘားအံမြို့တွင် ဖွင့်လှစ်ထားသည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
ငြိမ်းချမ်းရေးအကျိုးဆောင်ပါတီ သည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ထွက်လာသော ရန်ကုန်တိုင်းဒေသကြီးအခြေစိုက် နိုင်ငံရေးပါတီတစ်ခု ဖြစ်သည်။
ပါတီမှတ်ပုံတင်ခြင်း ၂၀၂၄ ဧပြီ ၂၅ ရက်တွင် ရွေးကောက်ပွဲကော်မရှင် ကြေညာချက်အမှတ် ၂/၂၀၂၄ အရ ငြိမ်းချမ်းရေးအကျိုးဆောင်ပါတီ အား ပါတီမှတ်တင်ပုံတင်ခြင်းကို ခွင့်ပြုလိုက်ကြောင်း ထုတ်ပြန်ခဲ့သည်။
မှတ်ပုံတင်အမှတ်မှာ (၄၉) ဖြစ်သည်။
ရန်ကုန်တိုင်း၊မရမ်းကုန်မြို့နယ်၊ (၃)ရပ်ကွက် ၊ ကျိုက်ဝိုင်းဘုရားလမ်း အမှတ်(၉၉)တွင် ပါတီရုံးချုပ်ဖွင့်လှစ်ထားသည်။
ပအိုဝ်းအမျိုးသားညီညွတ်ရေးပါတီသည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ထွက်လာသော ကရင်ပြည်နယ်အခြေစိုက် နိုင်ငံရေးပါတီတစ်ခု ဖြစ်သည်။
တည်ဆဲ နိုင်ငံရေးပါတီများတွင် ပအိုဝ်းလူမျိုးပါတီများတွင် ရှမ်းပြည်နယ်အခြေစိုက် ပအိုဝ်းအမျိုးသားအဖွဲ့ချုပ်ပါတီနှင့် မွန်ပြည်နယ်အခြေစိုက် ပအိုဝ်းအမျိုးသားဖွံ့ဖြိုးတိုးတက်ရေးပါတီတို့ ပါဝင်သည်။
၂၀၂၅ ခုနှစ်၊ ဩဂုတ်လ ၈ ရက်တွင် မှတ်ပုံတင်အမှတ် (၆၀) ဖြင့် မှတ်ပုံတင်ခွင့်ပြုကြောင်း ကြေညာချက်အမှတ် (၄၇/ ၂၀၂၅) အားဖြင့် ကြေညာခဲ့သည်။
ကရင်ပြည်နယ်၊ ဘားအံမြို့နယ်၊ ရတနဒီပရပ်ကွက်၊ ကြာအင်းတောင်ပေါ်လမ်း၊ အိမ်အမှတ် (၉/၃၄ (က) တွင် ပါတီရုံးချုပ် ဖွင့်လှစ်ထားသည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ ကိုးကား ကဏ္ဍ:ကရင်ပြည်နယ် အခြေစိုက် နိုင်ငံရေးပါတီများ ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
Yangon Galacticos ( YG ) သည် မြန်မာနိုင်ငံတွင် အခြေစိုက်သော Esports အဖွဲ့အစည်းတစ်ခုဖြစ်သည်။
ပရော်ဖက်ရှင်နယ်ပြိုင်ပွဲများဖြစ်သော Mobile Legends: Bang Bang, PUBG Mobile နှင့် Dota 2 တို့တွင် ပါဝင်ယှဉ်ပြိုင်ကစားခဲ့သည်။
၂၀၂၅ ခုနှစ် ဩဂုတ်လ ၃ ရက်နေ့တွင် YG ၏ PUBG Mobile အဖွဲ့သည် ဆော်ဒီအာရေဗျနိုင်ငံ ရီယာ့ဒ် တွင် ကျင်းပသည့် EWC တွင် ကျင်းပသည့် PMWC 2025 တွင် ကမ္ဘာ့ချန်ပီယံဆုအား ဆွတ်ခူးနိုင်ခဲ့ပြီး မြန်မာ့ esports လောကတွင် ပထမဆုံးကမ္ဘာ့ချန်ပီယံဖြစ်လာသည့် Burmese Ghouls Mobile Legends: Bang Bang အဖွဲ့ကို ကျော်တက်သွားခဲ့သည်။
၂၀၂၅ ခုနှစ် သြဂုတ်လ ၇ ရက်နေ့တွင် မြန်မာနိုင်ငံသို့ ပြန်လည်ရောက်ရှိလာပြီး ထောင်ပေါင်းများစွာသော ပရိသတ်များက ရန်ကုန်အပြည်ပြည်ဆိုင်ရာလေဆိပ် ၌ ကြိုဆိုခဲ့ကြသည်။
ယနေ့ညနေ ၄ နာရီတွင် ရန်ကုန်မြို့ ပြည်သူ့ရင်ပြင်နှင့် ပန်းခြံ တွင် အဆိုတော်များ သီဆိုဖျော်ဖြေကြပြီး ပရိသတ်များအတွက် လက်မှတ် ရေးထိုးကြပြီး အမှတ်တရဓာတ်ပုံများရိုက်ကြသည်။
သမိုင်း Mobile Legend Bang Bang Mobile Legends: Bang Bang အဖွဲ့ကို ၂၀၁၇ ခုနှစ်တွင် အဖွဲ့ Resolution အဖြစ် စတင်တည်ထောင်ခဲ့ပါသည် ၎င်းတို့သည် Mobile Legends: Bang Bang Southeast Asia Cup (MSC) 2017 ကို စတင်ယှဉ်ပြိုင်ခဲ့သည်။
YGသည် Mobile Legends: Bang Bang Professional League Myanmar (MPL Myanmar) season 1 2018 တွင် ပါဝင်ယှဉ်ပြိုင်ခဲ့ပြီး အဆင့် 4 အဖြစ် ပြီးဆုံးခဲ့သည်။
ထို့နောက် MPL Myanmar season 2 2019 ပြိုင်ပွဲတွင် ဝင်ရောက်ယှဉ်ပြိုင်ခဲ့ပြီး အနိုင်ရရှိခဲ့သည်။
၎င်းတို့သည် Burmese Ghouls နှင့် MSC 2019 တွင်လည်း ယှဉ်ပြိုင်ခဲ့သည်။
ထို့နောက် MPL Myanmar season 3 2019 တွင် "Yangon Galacticos" ဟု ပြောင်းလဲခဲ့သည်။
MPL Myanmar season 3 တွင် အဆင့် 4 နှင့် MPL Myanmar season 4 နှင့် 5 တို့တွင် အဆင့် 4 ဖြင့် ပြီးဆုံးခဲ့သည် ပြိုင်ပွဲများစွာကို ယှဉ်ပြိုင်ခဲ့ကြသော်လည်း COVID-19 နှင့် 2021 L Myanmar အာဏာသိမ်းမှု တို့ကြောင့် မကျင်းပနိုင်ခဲ့ပေ။
MLBB အဖွဲ့ကို ရပ်ဆိုင်းခဲ့သည်။
နောက်ပိုင်းတွင် YG ၏ MLBB အသင်းကို 2025 ခုနှစ် မတ်လတွင် ကစားသမားသစ်များဖြင့် ပြန်လည်ဖွဲ့စည်းခဲ့ပါသည်။
၂၀၂၅ ခုနှစ် မတ်လ ၁၄ ရက်နေ့တွင် Mobile Legends Super League season 1 ကို မြန်မာနိုင်ငံတွင် Moonton မှကျင်းပပြုလုပ်ခဲ့ပြီး ယှဉ်ပြိုင်ခဲ့ကြပြီး ဒုတိယနေရာဖြင့် ပြီးဆုံးခဲ့ပါသည်။
ကိုးကား ကဏ္ဍ:ဒိုတာ ၂ အသင်းများ။
ရတနာဗိုလ် (၁၅ နိုဝင်ဘာ ၁၉၉၅ မွေးဖွား) သည် မြန်မာအမျိုးသမီး သရုပ်ဆောင် နှင့် မော်ဒယ်တစ်ဦးဖြစ်သည်။
သူမ၏ ဆွဲဆောင်မှုရှိသောသဘာဝအလှနှင့်သရုပ်ဆောင်မှုစွမ်းရည်ကြောင့် လူသိများသည်။
သူမသည် ရုပ်ရှင်ကားပေါင်း ၅၀ ကျော် ပါဝင်သရုပ်ဆောင်ခဲ့သည်။
အသက်မွေးဝမ်းကြောင်း ၂၀၁၈ ခုနှစ် ဇူလိုင်လ ၂၇ ရက်‌နေ့တွင် သရုပ်ဆောင် အလင်းရောင် ၊ ကျော်ထက်အောင် နှင့် ဖွေးဖွေးတို့နဲ့အတူ ကာဗွန်ဒိုင်အောက်ဆိုက် ဇာတ်ကားကြီးဖြင့် ပွဲဦးထွက်ခဲ့သည်။
ထိုနှစ်တွင်ပင် ပင်လယ်ကဘာပြောလဲ ဇာတ်ကား၌ မင်းမော်ကွန်း ၊ ခန့်စည်သူ၊ ထွန်းထွန်း၊ စိုးမြတ်သူဇာ နှင့်အတူ အဓိကနေရာကမှ ပါဝင်သရုပ်ဆောင်ခဲ့သည်။
နိုင်ငံရေးလှုပ်ရှားမှု ၂၀၂၁ ခုနှစ် မြန်မာနိုင်ငံ စစ်အာဏာသိမ်းပြီးနောက်ပိုင်းတွင် ရတနာဗိုလ်သည် အာဏာသိမ်းမှု ဆန့်ကျင်ရေး လှုပ်ရှားမှု၌ လူကိုယ်တိုင် ဆန္ဒပြပွဲများတွင်သာမက လူမှုကွန်ရက်များမှတစ်ဆင့်ပါ တက်ကြွစွာ ပါဝင်ခဲ့သည်။
အာဏာသိမ်းမှုကို ရှုတ်ချကာ သူမသည် ဖေဖော်ဝါရီလကတည်းက ဆန္ဒပြပွဲများတွင် ပါဝင်ခဲ့သည်။
သူမသည် "တရားမျှတမှုကို လိုလားသည်" (We Want Justice) ဟူသော လက်သုံးချောင်းထောင် ဆန္ဒပြသည့် လှုပ်ရှားမှုတွင် ပါဝင်ခဲ့သည်။
ထိုလှုပ်ရှားမှုကို လူမှုကွန်ရက်တွင် စတင်ခဲ့ပြီး အနုပညာရှင်များစွာလည်း ပါဝင်ခဲ့ကြသည်။
၂၀၂၁ ခုနှစ်၊ ဧပြီလ ၈ ရက်နေ့တွင် အာဏာသိမ်းမှုကို ဆန့်ကျင်ပြောဆိုမှုအတွက် နိုင်ငံတော်စီမံအုပ်ချုပ်ရေးကောင်စီမှ သူမအား ရာဇသတ်ကြီး ဥပဒေပုဒ်မ ၅၀၅ (က) ဖြင့် ဖမ်းဝရမ်း ထုတ်ခဲ့သည်။
အခြားသော အနုပညာရှင်များစွာနှင့်အတူ သူမသည် အကြမ်းမဖက် အာဏာဖီဆန်ရေး လှုပ်ရှားမှု (CDM) တွင် ပါဝင်ရန် လှုံ့ဆော်မှု၊ နိုင်ငံတော်၏ အုပ်ချုပ်နိုင်စွမ်းကို ပျက်ပြားစေမှု၊ ပြည်ထောင်စုလွှတ်တော် ကိုယ်စားပြုကော်မတီကို ထောက်ခံမှု၊ နိုင်ငံတော်၏ ငြိမ်းချမ်းရေးနှင့် တည်ငြိမ်ရေးကို ပျက်ပြားစေရန် ပြည်သူလူထုကို လှုံ့ဆော်မှုတို့ဖြင့် တရားစွဲဆိုခံခဲ့ရသည်။
ပါဝင်ရိုက်ကူးခဲ့သည်များ ရုပ်ရှင် (ရုံတင်ဇာတ်ကားများ) ၁၀၁၄ (၂၀၁၉) ကာဗွန်ဒိုင်အောက်ဆိုက် (၂၀၁၈) ပင်လယ်ကြီးကဘာပြောလဲ Baw si () ရုပ်ရှင် + စာရင်း ခုနှစ် ခေါင်းစဉ် ဒါရိုက်တာ တွဲဘက်သရုပ်ဆောင် ဇာတ်ကောင်ဆေးအကြီးကြီးထိုး ခန့်စည်သူအချစ်အိမ်လေး ဇေရဲထက်ကျွန်တော်ပြောရင်လွဲခဲတယ် ခန့်စည်သူသန်းခေါင်ယံ မြင့်မြတ်အားနာချက်က ချစ်တတ်တယ်ဖြိုးငွေစိုး၊ ပြေတီဦး၊ ခင်ဝင့်ဝါကျွန်တော့အစ်မ မကြာညို ဇေရဲထက်၊ ခိုင်နှင်းဝေ ရုပ်မြင်သံကြား ဇာတ်လမ်းတွဲများ + ဇာတ်လမ်းတွဲ စာရင်း ခုနှစ် ဇာတ်လမ်းတွဲ ဒါရိုက်တာ တွဲဘက်သရုပ်ဆောင် ဇာတ်ကောင် ရုပ်သံလိုင်း မှတ်ချက်၂၀၁၇ရတနာပုံ သားညီ ထက်ဝေယံ၊ မိုးယံဇွန်၊ ထွန်းကိုကို၊ အေးဝတ်ရည်သောင်း၊ ဇွန်သံစဉ် နေရည် Myanmar National TV၂၀၂၂ညဝှက်ပန်း သိန်းဟန် (ဖီးနစ်) ကျော်ထက်အောင်၊ သွန်းသက်ထူးစံ မဟာသမီးမိုက် မယ်မင်းဘုံ တိုင်ရွန်ဘီဂျေ၊ အေးချမ်းမောင်၊ ထက်ထက်ထွန်း၊ ဩဂတ်မိုး ချမ်းမြချို မဟာ၂၀၂၂-၂၃အိပ်မက်ငိုတော ကောင်းဈန် အောင်မင်းခန့်၊ နော်ဖောအယ်ထား၊ ရှင်းမြတ်၊ ရှိန်တင်ထူး၊ ထွဋ်မြတ်ရွှေရည် ရတီ Canal+ ဇာတ်လမ်း၂၀၂၃တစ်ခါမိုက် အောင်ဇော်လင်း ဟိန်းဝေယံ၊ မင်းဦး၊ အောင်လေး၊ ခိုင်နှင်းဝေ၊ ချောကလျာ၊ အယ်လာရွှေစင် ယု ချယ်နယ်ကေ အိမ်ထောင် မယ်မင်းဘုံ ကျော်ထက်အောင်၊ ညီထွဋ်ခေါင်၊ ဗညားဘုန်းပြည့်၊ ချောရတနာ၊ ထက်ထက်ထွန်း၊ မေတိုးခိုင်၊ သင်းသည်းဘို သူချစ်ခင် မဟာ၂၀၂၄ကုထုံးမဲ့ချစ်ခြင်း သားကြီး အောင်မင်းခန့်၊ တေဇလင်းရောင်၊ မေမီကျော်ကျော်၊ စနိုးကြည်ဖြူ၊ ဖြူသဲဦး၊ ဇော်ဦး သက်ထားစံ မဟာရင်သွေး မယ်မင်းဘုံ ရဲအောင်၊ ညီနန္ဒ၊ ညီထွဋ်ခေါင်၊ ထက်အောင်ရှိန်၊ ဗညားဘုန်းပြည့်၊ ဝေဖြိုး၊ ခိုင်နှင်းဝေ၊ ဖူးစုံ၊ ရွှေသမီး၊ သွန်းဆက် မဏိစစ် မဟာ ကိုးကား ပြင်ပလင့်ခ်များ ကဏ္ဍ:မြန်မာ အမျိုးသမီး ရုပ်ရှင်သရုပ်ဆောင်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၉၅ မွေးဖွားသူများ။
စောဠအင်ပါယာ (မူရင်းအသံ ချောလ) သည် အိန္ဒိယတောင်ပိုင်းတွင် တည်ရှိခဲ့သည့် စောဠမင်းဆက်များ အုပ်စိုးခဲ့သော ရေကြောင်း အင်အားကြီး တမီးလ်အင်ပါယာ တစ်ရပ်ဖြစ်သည်။
ခေတ်ကာလ ပြယုဂ်အရ စောဠအင်ပါယာသည် ပုဂံပြည်၏ ခေတ်ဦးအနေအထားတွင် အပြိုင်တည်ရှိခဲ့သည်။
ယင်း အင်ပါယာလက်အောက်တွင် ခစားရသော လက်ဝေခံနယ်မြေများ၊ အစောင့်ရှောက်ခံတိုင်းပြည်များ ရှိခဲ့ပြီး အရှေ့တောင်အာရှ ပထဝီနိုင်ငံရေး ဖြစ်ထွန်းမှုတွင် ဩဇာနှင့် အာဏာအရ လွှမ်းမိုးချုပ်ကိုင်မှုများ ရှိခဲ့သည်။
တောင်အာရှ၊ အရှေ့တောင်အာရှနှင့် အရှေ့အာရှ ရပ်ဝန်းတွင် အာဏာ‌ လက်သံ‌ပြောင်ခဲ့သော စောဠအင်ပါယာသည် အထွဋ်အထိပ်ရောက်ခဲ့ချိန်တွင် ဂင်္ဂါမြစ် တလျှောက်နယ်မြေချဲ့ထွင်သိမ်းပိုက်ခြင်း၊ ဆူမားတြားကျွန်း‌ရှိ သီရိဝိဇယအင်ပါယာကို ရေတပ်အင်အားဖြင့် တိုက်ခိုက်ခြင်း၊ တရုတ်ပြည်သို့ သံအဖွဲ့များ အဆက်မပြတ်စေလွှတ်ခြင်းတို့ကို ပြုလုပ်ခဲ့သည်။
အုပ်ချုပ်ရေးစနစ် စောဠပြည်အတွင်းတွင် များပြားစွာသော ပြည်ထောင်များရှိကြသည်။
ထိုပြည်ထောင်တို့ကို အုပ်ချုပ်သူတို့သည် စောဠဧကရာဇ်ထံတွင် ခစားကြရသည်။
ပြည်ထောင် အုပ်ချုပ်သူ ဘုရင် သို့မဟုတ် ဘုရင်ခံတို့သည် မိမိပြည်ထောင်ကို အတိုင်းအတာတစ်ခုအထိ စိတ်တိုင်းကျ အုပ်ချုပ်ခွင့်ရကြသည်။
များသောအားဖြင့် ထိုပြည်ထောင်များသည် စောဠအင်ပါယာ၏ ဩဇာနှင့် အာဏာအောက်တွင် ခိုလှုံခြင်း သို့မဟုတ် ရန်အေးငြိမ်း မဟာမိတ်ပြုခြင်းတို့ဖြင့် အင်ပါယာအောက် ရောက်လာကြခြင်းဖြစ်သည်။
သမိုင်းပညာရှင်တို့က စောဠအုပ်ချုပ်ရေးစနစ်မှာ ပဒေသရာဇ်စနစ်တွင် အကြုံးဝင်သည်ဟု ဆိုကြသည်။
မင်းဆက်များ မင်း အမည်နန်းသိမ်းကာလ (ခရစ်နှစ်)မှတ်ချက်ဝိဇယလေယျ စောဠ၈၄၈ - ၈၇၀ အစောပိုင်းစောဠနွယ်ဆင်း စောဠပြည်တည်သူ မင်းကြီး အဓိယျ ပထမ၈၇၀ - ၉၀၇ပရံသက ပထမ ၉၀၇ - ၉၅၅ဂန္ဓာယဓိတယ၉၅၅ - ၉၅၇မင်းနှစ်ပါး ဒွန်တွဲအုပ်ချုပ်သည်။
အရိန္ဇယျာ၉၅၆ - ၉၅၇ပရံသက ဒုတိယ၉၅၇ - ၉၇၀ဥတ္တမ စောဠ၉၇၀ - ၉၈၅ရာဇာရာဇ စောဠ ပထမ မဟာစောဠမင်းကြီး155x155pxဇွန် သို့မဟုတ် ဇူလိုင် ၉၈၅ – ဇန်နဝါရီ သို့မဟုတ် ဖေဖော်ဝါရီ ၁၀၁၄ရာဇန္ဒြာ စောဠ ပထမ133x133px၁၀၁၄ - ၁၀၄၄ရာဇဒြိရာဇ ပထမ100x100px၁၀၄၄ – ၂၈ မေလ ၁၀၅၂ရာဇန္ဒြာ ဒုတိယ၂၈ မေလ ၁၀၅၂ – ၁၀၆၃ဝီရ ရာဇန္ဒြာ၁၀၆၃ - ၁၀၇၀အသီရာဇန္ဒြာ၁၀၇၀အမွေဆက်ခံသူ ချန်ရစ်နိုင်ခြင်းမရှိခဲ့ကုလုသုင်္ဂ ပထမ150x150px၉ ဇွန်လ ၁၀၇၀ - ၁၁၂၂ ရာဇန္ဒြာ ပထမ၏ သမီးတော် အမန္နီကုန္ဒန် ဒေဝီ၏ သားတော်ဖြစ်သည်။
အရှေ့ဘက် စလုက္ကိယ (ချလုက်ကျ) မင်းဆက်မှ အုပ်စိုးသူဖြစ်သည်။
၎င်းနန်းတက်လာသည့် ခေတ်ကို စလုက္ကိယ-စောဠခေတ် သို့မဟုတ် စောဠခေတ်နှောင်းပိုင်းဟု သတ်မှတ်ကြသည်။